text: Bryder is før pensioneringen
  25 marts 2013 kl. 10.19
  I 46 år har Jeppe Jensen holdt Vejle Havn åben, men nu er det slut. Havnen har bestilt en afløser for den gamle slæbebåd.
  Jeppe Jensen er ved at være slidt. Men slæbebåden holder stadig sejlrenden fri ud gennem Vejle Fjord. Og i havnebassinet får de større skibe stadig hjælp til at komme fra kaj.
  Jeppe Jensen og skipper Laurits Blok Jensen havde måske regnet med en rolig vinter. Og i hvert tilfælde havde de næppe forestillet sig, at Jeppe Jensen skulle knokle helt frem til sommertiden.
  Vejle Havn har bestilt en ny slæbebåd til 21 mio. kr. Afløseren bliver både større og stærkere end Jeppe Jensen.
  Afløseren sættes ind til efteråret, så næste vinter bliver det den, der holder sejlrenden fri under Vejlefjordbroen.
  